Tira d allal s wacu ara twaḥraz ayen yellan ama d timawit neɣ d ayen yenan asnulfu , tasekla Taqbaylit tennerna s wallal-agi d wa itt-yeǧǧan tedder ɣer wass-a n wussan. Tira tekcem ɣer waṭas n twessatin yerzan taɣult n tsekla, ama d tamedyazt neɣ d amezgun neɣ d tasrit, ma nerra lwelha-nneɣ ɣer tesrit ad tt-naf d tawessit tamaynut ɣer tsekla tuɣ amkan-is s tehri ama s tullist neɣ s wungal . Ihi imi nextar tawessit n tesrit akken ad neg fell-as tazrawt-nneɣ, yessefk fell-aɣ ad nadi ɣef kra n tbadutin uqbel ad nekcem ɣer teṣleḍt.